da da en da da da en en id en da da da en en da da en da da da da da da da da da da da da da en fi da da da da da en nb da da da en fr en en en
Finsk studie: Motion kan forhindre muskeltab i overgangsalderen
juni 30, 2020november 4, 2021
Kvinder i overgangsalderen kan forebygge tab af muskelmasse ved at være fysisk aktive.
Motion er sundt. Det har vi hørt igen og igen.
Men nu viser et finsk studie, at fysisk aktivitet er med til at nedsætte tabet af muskelmasse, når en kvinde er i overgangsalderen.
For i overgangsalderen daler niveauet af østrogen. Og netop østrogen har en beskyttende effekt på blandt andet muskelmassen. Når østrogenniveauet daler, tager muskelmassen altså også et dyk.
Mister muskel- og knoglemasse
Studiet viser, at over en relativt kort periode på i gennemsnit halvandet år mister en kvinde i overgangsalderen en procentdel af sin muskel- og knoglemasse.
Således siger en af forskerne, Hanna-Kaarina Juppi fra University of Jyväskylä, i en pressemeddelelse:
“Det lyder ikke af meget, men det er betydningsfuldt, at faldet sker i løbet af en kort tidsperiode og kan påvirke stofskiftet, da muskler er en vigtig regulator af stofskiftet.”
Det er dog relativt enkelt at sætte ind og bremse den negative udvikling, hvor muskelmassen begynder at degenerere.
Du kan eksempelvis vælge at cykle på arbejde, gå en tur eller gøre rent,. På den måde bliver der sendt signaler til hjernen, som ligner dem, østrogen sender.
Vil du bibeholde muskelmassen i takt med, at du bliver ældre, slipper du nok ikke helt uden om at finde håndvægtene frem og komme i gang med styrketræningen.
Doctoral student Hanna-Kaarina Juppi, hanna.k.juppi@jyu.fi, p. +358 40 1945755
Academy Research Fellow Eija Laakkonen, eija.k.laakkonen@jyu.fi, p. +358 40 8053588
Janni Pedersen: Køber stadig menstruationsbind trods overgangsalder
Maja Torp: Karriere og overgangsalder følges ad
Joan Ørting: Skru ned for tempoet i overgangsalderen
Mød Joan Ørting – Femilogs nye ambassadør
Manu Sareen: ”Jeg er i overgangsalderen”
Symptomer på begyndende overgangsalder, du skal holde øje med til Ja, mænd kommer også i overgangsalderen